Държавен вестник, бр. 81, 2011 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  81
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 210
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за гражданското въздухоплаване, приет от 
ХLI Народно събрание на 6 октомври 2011 г.
Издаден в София на 12 октомври 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за изменение и допълнение на Закона за граж­
данското въздухоплаване (обн., ДВ, бр. 94 от 
1972 г.; изм., бр. 30 от 1990 г., бр. 16 от 1997 г., 
бр. 85 от 1998 г., бр. 12 от 2000 г., бр. 34 и 111 
от 2001 г., бр. 52 и 70 от 2004 г., бр. 88 и 102 
от 2005 г., бр. 30, 36, 37, 105 и 108 от 2006 г., 
бр. 10, 41 и 109 от 2007 г., бр. 36, 66 и 67 от 
2008 г., бр. 35, 47, 82 и 102 от 2009 г., бр. 63, 
73 и 94 от 2010 г. и бр. 41 от 2011 г.)
§ 1. В чл. 6, ал. 1 и 2 думите „въздухо-
плавателни услуги“ се заменят с „търговски 
операции с въздухоплавателно средство“.
§ 2. В чл. 10 се правят следните изменения 
и допълнения:
1. В ал. 1 накрая се добавя „след одобрение 
от главния директор на Главна дирекция „Граж­
данска въздухоплавателна администрация“.
2. Алинея 2 се изменя така: 
„(2) Главният директор на Главна дирекция 
„Гражданска въздухоплавателна администра­
ция“ разглежда постъпилите заявления по ал. 1 
в срок до 10 дни от датата на постъпването им, 
а в случаите, в които български авиационен 
оператор предоставя на чуждестранен авиа­
ционен оператор въздухоплавателно средство 
по договор за сух лизинг и не се предвижда 
отписване на въздухоплавателното средство 
от регистъра на гражданските въздухоплава­
телни средства на Република България – в 
срок до 20 дни.“
3. Алинеи 3 – 12 се отменят.
4. Алинея 13 се изменя така:
„(13) Министърът на транспорта, информа­
ционните технологии и съобщенията издава 
наредба за условията и реда за предоставянето 
на въздухоплавателните средства за ползване 
на лизинг.“
§ 3. В чл. 12, буква „б“ думите „държавния 
регистър“ се заменят с „регистъра на граж­
данските въздухоплавателни средства“.
§ 4. В чл. 16а, т. 16 след думите „въздухо-
плавателни средства“ се поставя запетая и 
думите „от трети страни“ се заменят с „които 
не са вписани в гражданския регистър на 
въздухоплавателните средства“.
§ 5. В чл. 16б се правят следните изменения 
и допълнения:
1. В ал. 1:
а) създава се т. 3а:
„3а. прилага и развива Националната 
програма за безопасност в гражданското 
въздухоплаване;“
б) в т. 7 думите „чл. 16е“ се заменят с 
„чл. 16ж“.
2. В ал. 2 думата „ръководителя“ се заменя 
с „главния директор“.
3. В ал. 4 думите „в 7-дневен срок от“ се 
заменят с „в момента на“.
4. В ал. 5 в текста преди т. 1 думата „ръко­
водителят“ се заменя с „главният директор“. 
§ 6. Създава се нов чл. 16д:
„Чл. 16д. (1) Главна дирекция „Гражданска 
въздухоплавателна администрация“ е нацио­
налният независим надзорен орган по смисъла 
на Директива № 2009/12/ЕО на Европейския 
парламент и на Съвета от 11 март 2009 г. 
относно летищните такси (ОВ, L 70/11 от 11 
март 2009 г.).
(2) Главна дирекция „Гражданска въздухо-
плавателна администрация“: 
1. разглежда и се произнася при спор 
между летищния оператор и ползвателите на 
летището по целесъобразността и законосъ­
образността на основанията за изменение на 
размера на летищните такси, които е опреде­
лил летищният оператор на летище с годишен 
трафик над 5 милиона превозени пътници или 
летищният оператор на летище с най-голям 
брой пътнически превози на територията на 
Република България;
2. разработва и предлага за утвърждаване 
от Министерския съвет с наредбата по чл. 122, 
ал. 1 методика за определяне размера на 
летищните такси по видове; методиката се 
основава на принципите на разходоориенти­
раност, прозрачност и равнопоставеност на 
ползвателите на летището с годишен трафик 
над 5 милиона превозени пътници или с най-
голям брой пътнически превози на територията 
на Република България;
3. публикува и актуализира ежегодно 
списък на летищата с годишен трафик над 5 
милиона превозени пътници или с най-голям 
брой пътнически превози на територията на 
Република България.
(3) Главна дирекция „Гражданска въздухо-
плавателна администрация“ изготвя годишен 
доклад за дейността си като независим над­
зорен орган и го публикува на страницата си 
в интернет.“